পৃথিবীতে সত্য-মিথ্যার দ্বন্দ¦ চিরন্তন। হযরত আদম (আ) কে সৃষ্টির পর থেকে শয়তানের বিরোধিতার যে যাত্রা শুরু হয়েছিল তা এখনও চলমান। যুগে যুগে নানা কৌশলে বিভিন্ন রূপ নিয়ে শয়তানের সহযাত্রীরা সত্যকে স্তব্ধ করতে মরিয়া হয়ে কাজ করছে। হযরত ইবরাহিম (আ)-এর যুগে নমরুদের অহঙ্কার, হযরত মূসা (আ) এর যুগে ফেরাউনের দাম্ভিকতা এবং হযরত মুহাম্মদ (সা)-এর যুগে আবু জাহেলের হুঙ্কার যেমন ছিলো, বর্তমানেও কুরআনের সমাজ প্রতিষ্ঠায় নিয়োজিত সত্যের পতাকাবাহীদের সাথে দ্বন্দ্ব চলছে নব্য-ফেরাউন, নমরুদ ও আবু জাহেলসহ অসংখ্য বাতিল শক্তির। বাংলার সবুজ ভূখন্ডেও বাতিলের বিরুদ্ধে সত্যের পতাকা বহন করতে গিয়ে অনেকেই জীবনের শেষ রক্তবিন্দু দিয়ে সংগ্রাম করে ইতিহাসে সত্যের সাক্ষী হয়েছেন।